‘ગબ્બર ઇઝ બેક’ અને ‘વેલ કમ બેક’ની સફળતાથી શ્રુતિને એક નવો હોંશલો મળ્યો છે. તે કહે છે કે હા, આ વાત સાચી છે અને તે અસ્વાભાવિક પણ નથી એટલે જ મારી ઇચ્છા બોલિવૂડમાં મારા જ દમ પર સફળ ફિલ્મ આપવાની છે. બોલિવૂડમાં મોટા બજેટની મલ્ટિસ્ટારર ફિલ્મોમાં કામ કરવામાં મને મજા આવે છે, પરંતુ હવે હું મારા પાત્ર પર કેન્દ્રિત હોય તેવી કોઇ ફિલ્મ કરવા ઇચ્છું છું. હું ભવિષ્યમાં એવું કંઇક જરૂર કરવા ઇચ્છીશ, જે સંપૂર્ણપણે મારા પર કેન્દ્રિત હોય, જોકે તેનો અર્થ એવો નથી કે હું મલ્ટિસ્ટારર ફિલ્મોમાં અભિનય નહીં કરું. શ્રુતિ એક સ્ટારપુત્રી હોવા છતાં તેની કરિયરની શરૂઆત એટલી સરળ રહી ન હતી. તે કહે છે કે તમને સ્ટાર ‌િકડ હોવાના નાતે દશ લોકો સાઇન કરવા આવે છે, પરંતુ તમારી પહેલી ફિલ્મ ફ્લોપ જાય તો તમને બચાવવા કોઇ આવતું નથી.